### Beslutningstema

I denne sag orienteres om status for udviklingen i trafikulykker i Tønder Kommune i 2024.

### Historik

I november 2022 godkendte Kommunalbestyrelsen en ny Trafiksikkerhedsplan for Tønder Kommune for perioden 2021 - 2030. Målsætningen for planen er, at maksimalt otte personer må komme alvorligt til skade på de kommunale veje i Tønder Kommune i 2030.

### Sagsfremstilling

Der udarbejdes årligt en status for at følge udviklingen i antallet af alvorlige personskader i forhold til den besluttede målsætning og fokusområderne i Trafiksikkerhedsplanen. Dette er en foreløbig opgørelse for trafikulykker i 2024. Den endelige opgørelse foreligger ultimo juni 2025.

Den foreløbige status for 2024 viser, at to personer blev dræbt og ti personer kom alvorligt til skade. Seks personer er registreret som værende kommet lettere til skade. I 2024 er det sket et fald på ti alvorlige personskader i forhold til 2023, fordelt på tre færre dræbte og syv færre alvorligt tilskadekomne. Efter den store stigning i 2023 ligger det samlede antal alvorlige personskader igen under den besluttede målsætning. I løbet af 2024 var der syv måneder, hvor der ikke blev registreret personskadeuheld på de kommunale veje i Tønder Kommune. I alt skete der 15 personskadeulykker og 54 materielskadeuheld. I forhold til 2023 er det et fald på syv personskadeulykker og fire materielskadeuheld. Det er det laveste antal personskadeulykker siden 2011. Den endelige status på fokusområder udarbejdes, når de endelige opgørelser foreligger.

En gennemgang af sortplet udpegningen for den seneste 5-årig periode viser, at der fortsat er store firbenede kryds i åbent land, som skal holdes under observation. Fuld stop krydset ved Hønning er udpeget som en sort plet på baggrund af tre personskadeuheld og ét materielskadeuheld. Charlotte Jørgensen krydset i [adresse] og Rangstrupvej er udpeget på baggrund af fire materielskadeuheld.

### Økonomi

![](data:image/jpeg;base64...)

![](data:image/jpeg;base64...)

### Indstilling Fagchefen for Klima, Plan og Udvikling indstiller,

at orienteringen tages til efterretning.

### Beslutning

Orienteringen taget til efterretning.

Hjalte Eriksen (A) deltog ikke i mødet.